รบกวนถามคุณคะเหมือนมีเสมหะอยู่ที่คอเวลากินอาหารสักพักก็อาเจียนมีแต่เสมหะถ้ากินเผ็ดก็จะอาเจียนมีเสมหะเยอะมากก่อนนัันกินยาแก้แพ้ไม่ให้นำ้มูกไหลประมาณ4เดือนเหมือนน้ำมูกไม่ไหลออกทางจมูกแต่ไหลลงคอตอนนี้ไม่ใด้กินยาแก้แพ้แล้วคะอาเจียนติดต่อ5วันแล้วค่ะ
สวัสดีค่ะ อาการเสมหะในคอมาก อาจเกิดจาก-โรคเกี่ยวกับทางเดินหายใจติดเชื้อเช่น คออักเสบ หลอดลมอักเสบ ปอดอักเสบ ทำให้ไอมากจนเจ็บบริเวณหน้าอก แน่นอก มีเสมหะมาก-กลุ่มอาการภูมิแพ้ ร่างกายอาจได้รับสารที่ทำให้เกิดการระคาเคืองหรือสารก่อภูมิแพ้ เช่น ไรฝุ่น ควัน ขนสัตว์ เชื้อรา ไอระเหยจากสี บุหรี่ เป็นต้น-โรคกรดไหลย้อน อาจมีแสบร้อนกลางอก แน่นอก คลื่นไส้ มีเสมหะมาก จุกแน่นที่คอได้แนะนำพบแพทย์เพื่อตรวจร่างกายเพิ่มเติมให้ได้การวินิจฉัยที่แน่นอนการดูแลตัวเองเบื้องต้น ดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ รับประทานอาหารอ่อนและสุกสะอาด ไม่กินมื้อใหญ่จนเกินไป ไม่นอนหลังรับประทานอาหารทันทีหากอาการไม่ดีขึ้นภายใน 1 สัปดาห์ ร่วมกับมีไอมาก ไข้สูง แน่นอก หอบเหนื่อย จุกแน่นคอ คลื่นไส้ อาเจียน กินได้น้อย ควรรีบไปพบแพทย์